ബഹിരാകാശത്ത് ഫ്ലോട്ടിംഗ് പിസ്സ കഴിച്ച് യാത്രികര്, വൈറലായി വീഡിയോ ന്യൂഡല്ഹി: അന്താരാഷ്ട്ര ബഹിരാകാശ നിലയത്തിലെ ഒരു സംഘം ബഹിരാകാശയാത്രികര് പകര്ത്തിയ ഒരു വീഡിയോയാണ് ഇപ്പോള് ലോകമെമ്ബാടും വൈറലായിക്കൊണ്ടിരിക്കുന്നത്. അന്തര്ദേശീയ ബഹിരാകാശ നിലയത്തില് ISS യാത്രികര് പിസ്സ ആസ്വദിച്ച് കഴിക്കുന്ന വീഡിയോ ബഹിരാകാശയാത്രികനായ തോമസ് പെസ്ക്വെറ്റ് പോസ്റ്റ് ചെയ്യുകയായിരുന്നു. പിസ്സാ വീഡിയോ ഇട്ടയുടനെ ധാരാളം പേരാണ് അത് കണ്ടത്. തോമസ് പെസ്ക്വെറ്റും സുഹൃത്തുക്കളും പിസ്സ ആസ്വദിച്ച് കഴിക്കുന്നത് ദൃശ്യങ്ങളില് കാണാം. അവര് കഴിക്കുന്ന പിസ്സ ഗുരുത്വാകര്ഷണമില്ലാത്തതിനാല് അന്തരീക്ഷത്തില് ഒഴുകി നടക്കുന്നത് കാഴ്ചക്കാരില് കൗതുകമുണര്ത്തുന്നു. ഒഴുകി നടക്കുന്ന പിസ്സയില് കൈകൊണ്ട് തൊടാതെ കഴിക്കാന് ശ്രമിക്കുന്നതും വീഡിയോയില് ദൃശ്യമാകും. സുഹൃത്തുക്കളോടൊപ്പമുള്ള ഫ്ലോട്ടിംഗ് പിസ്സ രാത്രി. ഭൂമിയിലെ ഒരു ശനിയാഴ്ച പോലെ തോന്നുന്നു, ഒരു നല്ല ഷെഫ് ഒരിക്കലും അവന്റെ രഹസ്യങ്ങള് വെളിപ്പെടുത്തുന്നില്ലെന്ന് പറയുന്നു. പക്ഷേ ഞാന് ഒരു വീഡിയോ ഉണ്ടാക്കി, അതിന് നിങ്ങള്ക്ക് വിധികര്ത്താവാകാം എന്ന കുറിപ്പോടുകൂടിയാണ് വീഡിയോ തോമസ് പെസ്ക്വെറ്റ് പങ്കുവെച്ചിരിക്കുന്നത്.